《题瑞世灵萱图寿张母彭孺人五十有一》
明代·张萱

崚崚花下石，晔晔石上芝。花以喻忘忧，石以喻匪移。

傍彼三秀荣，侑我九霞卮。秋光正鲜妍，有鸟来瑶池。

衔此瑞世图，翩翩集庭墀。珍羞罗芬芳，丝竹吹参差。

婺彩挂南天，下照莱子衣。婆娑北堂前，借问阿母谁。

篯铿难为兄，膝有张仲儿。行年才半百，其乐不可支。

长跽进一觞，千秋以为期。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。